Diari Oficial de la Generalitat Valenciana


Sumari del DOGV 6323, del 02-08-2010 (2010/8618)

ACORD de 26 de juliol de 2010 del secretari autonòmic d'Ocupació, director general del SERVEF, pel qual s'amplia el termini per a la formalització dels contractes dels agents d'Ocupació i Desenvolupament Local, establit en l'Ordre de 30 de desembre de 2009, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local, per a l'exercici 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6323

Data del DOGV
:   02-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8618


Data del document
:   26-07-2010

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * ajuda pública

ACORD de 26 de juliol de 2010 del secretari autonòmic d'Ocupació, director general del SERVEF, pel qual s'amplia el termini per a la formalització dels contractes dels agents d'Ocupació i Desenvolupament Local, establit en l'Ordre de 30 de desembre de 2009, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local, per a l'exercici 2010. [2010/8618]  
El 5 de febrer de 2010, es va publicar en el Diari Oficial de la Comunitat Valenciana número 6200, l'Ordre de 30 de desembre de 2009, de la Conselleria d'Economia, Hisenda i Ocupació per la qual es convoquen els subvencions destinades al Programa de Foment del Desenvolupament Local per a l'exercici 2010.   
L'article 21 de la citada ordre, Selecció i contractació dels agents d'Ocupació i Densevolupament Local, en el seu apartat 3, establix que els contractes podran formalitzar-se a partir de la data de la resolució de concessió de la subvenció i fins al 15 de setembre de 2010.  
Ateses les dificultats tècniques i organitzatives per a la formalització dels agents d'Ocupació i Desenvolupament Local en la data prevista i a fi de rendibilitzar al màxim l'execució del programa de foment en l'entorn local, es considera oportú ampliar el termini en què podran formalitzar-se, per les entitats beneficiàries de la subvenció, els contractes amb els agents d'Ocupació i Desenvolupament Local, que hagen sigut seleccionats a l'empara de la convocatòria anteriorment ressenyada.   
Vist que l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per Llei 4/1999, de 13 de gener, disposa la possibilitat d'ampliar els terminis establits per a efectuar tràmits o realitzar actuacions dins dels procediment, llevat precepte en contra i si les circumstàncies ho aconsellen i amb això no es perjudiquen drets de tercer, així com allò disposat en la disposició, final, de l'Ordre de 30 de desembre de 2009, acorde:   
Ampliar el termini establit en l'apartat 3, de l'article 21 de l'Ordre de 30 de desembre de 2009, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local per a l'exercici 2010, per a formalitzar la contractació dels agents d'Ocupació i Densevolupament Local, per les entitats beneficiàries de les subvencions, fins al 3 de novembre de 2010.  
València, 26 de juliol de 2010.- El secretari autonòmic d'ocupació director general del SERVEF: Luis Lobón Martín.